
Πρόγραμμα Μορφωτικών Εκδηλώσεων

ΕΠΙΣΤΗΜΗΣ ΚΟΙΝΩΝΙΑ
Z΄ Κύκλος Ομιλιών

(17/05 – 07/06/2011)

Ψυχική Υγεία: Σύγχρονες προσεγγίσεις – Προβληματισμοί

Β΄ Μέρος
Η μεγάλη επιτυχία που σημείωσε ο αντίστοιχος θεματικός κύκλος που διοργάνωσε το 2010 το Ινστιτούτο Βιολογικών Ερευνών & Βιοτεχνολογίας του ΕΙΕ σε  συνεργασία  με την Ειδική Μονάδα Ψυχοκοινωνικής Αποκατάστασης και Επαγγελματικής Επανένταξης (ΕΜΑΕΕ) του Ερευνητικού Πανεπιστημιακού Ινστιτούτου Ψυχικής Υγιεινής (ΕΠΙΨΥ) μας οδήγησε στην απόφαση να τον επαναλάβουμε. 

Στο νέο πρόγραμμα των μορφωτικών εκδηλώσεων ‘Επιστήμης Κοινωνία’ εντάχθηκε και πάλι ο κύκλος Ψυχική Υγεία: Σύγχρονες προσεγγίσεις – Προβληματισμοί δίνοντας όμως ιδιαίτερη έμφαση σε θέματα που εστιάζονται στους νέους και τα παιδιά. Ενδεικτικά θα αναλυθούν όψεις της επικινδυνότητας που αφορούν στο παιδί και τους νέους στη σύγχρονη κοινωνική πραγματικότητα, η επίδραση και οι συνέπειες του τρόπου ζωής στον ψυχισμό και τη συμπεριφορά των νέων, η αδυναμία τους να αντιμετωπίσουν την πραγματική καθημερινότητα, η νεανική παραβατικότητα, καθώς και οι θεσμικές ή και θεραπευτικές παρεμβάσεις προληπτικού/προστατευτικού χαρακτήρα.
Δεν θα πρέπει να αγνοήσουμε ότι η ψυχική διαταραχή, η οποία αντανακλά μια κοινωνική παθολογία και είναι αποτέλεσμα των αλληλεπιδράσεων του ψυχο-βιολογικού υποστρώματος και του φυσικού περιβάλλοντος αυξάνεται σε περιόδους οικονομικής ύφεσης και κοινωνικής κρίσης, όπως αυτή που διανύουμε  τώρα. Στο πλαίσιο αυτό η βία στις αναρίθμητες εκφάνσεις της απεικονίζει την ένταση των ψυχο-κοινωνικών συγκρούσεων και έχει γίνει στοιχείο της καθημερινότητάς μας, σφραγίζοντας τη ζωή ιδιαίτερα των νέων, που αποτελούν τους πιο ευαίσθητους κοινωνικούς αποδέκτες.

Τι γνωρίζουμε όμως για το πλήθος των ψυχικών διαταραχών, τη βιολογική τους βάση και τις πολλαπλές προσεγγίσεις που χρησιμοποιούνται στις μέρες μας για τη θεραπεία τους; Πώς αντιμετωπίζει η κοινωνία μας τους ψυχικά ασθενείς; Τι προσπάθειες γίνονται για την επανένταξή τους;
Αυτά και άλλα ενδιαφέροντα θέματα θα αποτελέσουν το αντικείμενο του παρόντος κύκλου. Στις εκδηλώσεις αυτές θα δοθεί η ευκαιρία σε διαπρεπείς επιστήμονες μέσα από σύντομες παρουσιάσεις  να εκθέσουν και να συζητήσουν τις σύγχρονες απόψεις στον τομέα της ειδικότητάς τους, με στόχο την ενημέρωση και την ευαισθητοποίηση του κοινού για τις ψυχικές διαταραχές, πολλές από τις οποίες θεωρούνται δικαίως ασθένειες του πολιτισμού μας. 



Φραγκίσκος Κολίσης



Καθηγητής ΕΜΠ & τ. Διευθυντής ΙΒΕΒ/ΕΙΕ

Διοργάνωση:    Ινστιτούτο Βιολογικών Ερευνών και Βιοτεχνολογίας του ΕΙΕ 

                               σε συνεργασία με το 

Ερευνητικό Πανεπιστημιακό Ινστιτούτο Ψυχικής Υγιεινής (ΕΠΙΨΥ) 

ΕΠΙΣΤΗΜΟΝΙΚΗ ΕΠΙΤΡΟΠΗ

Α. Ραμπαβίλας, Ομότιμος Καθηγητής Ψυχιατρικής, ΕΠΙΨΥ
Ε. Λύκουρας, Καθηγητής  Ψυχιατρικής, Διευθυντής Β’ Ψυχιατρικής Κλινικής Πανεπιστημίου Αθηνών

Γ. Παπαδημητρίου, Καθηγητής Ψυχιατρικής, Διευθυντής Α’ Ψυχιατρικής Κλινικής Πανεπιστημίου Αθηνών 

Π ρ ό γ ρ α μ μ α
Τρίτη 17 Μαΐου 2011

Χαιρετισμοί:
Κ.Ν.Στεφανής, Ακαδημαϊκός, Ομότιμος Καθηγητής Ψυχιατρικής,Διευθυντής του ΕΠΙΨΥ Σωτήρης Κυρτόπουλος, Αναπλ. Διευθυντής ΙΒΕΒ/ΕΙΕ

Σύντομη εισαγωγή: Φραγκίσκος Κολίσης, Καθηγητής ΕΜΠ & τ. Διευθυντής ΙΒΕΒ/ΕΙΕ
Ψυχολογικά προβλήματα σχετιζόμενα με την εφηβεία 

Απόπειρες αυτοκτονίας στον εφηβικό πληθυσμό
Άννα Κοκκέβη, Ομότ. Καθηγήτρια Ψυχιατρικής στο Ιατρικό Τμήμα του Πανεπιστημίου Αθηνών, μέλος Δ.Σ. του ΕΠΙΨΥ

Άγχος και εφηβεία 
Ιωάννα Γιαννοπούλου, Διευθύντρια στο  Κέντρο Ψυχικής Υγείας Περιστερίου, Β΄ Ψυχιατρική Κλινική Πανεπιστημίου Αθηνών
Ασφάλεια του Διαδικτύου σε παιδιά και εφήβους  

Άρτεμις Τσίτσικα, Λέκτορας Εφηβικής Παιδιατρικής, επιστ. υπεύθυνη της Μονάδας Εφηβικής Υγείας (Μ.Ε.Υ.) της Β΄ Παιδιατρικής Κλινικής του Πανεπιστημίου Αθηνών

Προγράμματα Πρόληψης για τα ναρκωτικά στην Ελλάδα

Ιουλία Μπάφη, ψυχολόγος MSC, υπεύθυνη Μείωσης της Ζήτησης του Εθνικού Κέντρου Τεκμηρίωσης και Πληροφόρησης για τα Ναρκωτικά (ΕΚΤΕΠΝ) του ΕΠΙΨΥ

Συντονίστρια: Άννα Κοκκέβη. 
Τρίτη 24 Μαΐου 2011

Κατάθλιψη: Τα πολλαπλά πρόσωπα ενός προβλήματος                                       

Κατάθλιψη: Τα πολλαπλά πρόσωπα ενός προβλήματος

Χαράλαμπος Παπαγεωργίου, Αναπλ. Καθηγητής Α΄ Ψυχιατρικής Κλινικής Πανεπιστημίου Αθηνών, επιστ. συνεργάτης του ΕΠΙΨΥ

Το παιδικό πρόσωπο της κατάθλιψης

Δημήτρης Αναγνωστόπουλος, Επικ. Καθηγητής Α΄ Ψυχιατρικής Κλινικής Πανεπιστημίου Αθηνών
Θεραπευτική αντιμετώπιση & ψυχοθεραπεία vs φαρμακοθεραπεία  

Βασίλειος Μασδράκης, Λέκτορας Α΄ Ψυχιατρικής Κλινικής Πανεπιστημίου Αθηνών
Το γνωσιακό πρόσωπο της κατάθλιψης
Ιωνάς Μπεράτης, Ψυχολόγος, Διδάκτωρ Πανεπιστημίου Αθηνών
Το κλινικό πρόσωπο της κατάθλιψης

Κωνσταντίνος Κοντοάγγελος, Διδάκτωρ Πανεπιστημίου Αθηνών, Επιστημονικός συνεργάτης Α' Ψυχιατρικής Κλινικής Πανεπιστημίου Αθηνών, Αιγινήτειο, ΕΠΙΨΥ   
Συντονιστής: Χαράλαμπος Παπαγεωργίου

Τρίτη 31 Μαΐου 2011

Δομές ψυχικής υγείας στην κοινότητα                                                                      

Μονάδες μερικής νοσηλείας

Ιωάννης Μαντωνάκης, Αναπλ. Καθηγητής Ψυχιατρικής
Το Κέντρο Ψυχικής Υγείας του ΕΠΙΨΥ. Μια υπηρεσία ψυχικής υγείας στην κοινότητα, για την κοινότητα  

Κωνσταντίνος Κοντοάγγελος, Διδάκτωρ Πανεπιστημίου Αθηνών, Επιστημονικός συνεργάτης Α' Ψυχιατρικής Κλινικής Πανεπιστημίου Αθηνών, Αιγινήτειο, ΕΠΙΨΥ   

Η Ειδική Μονάδα Αποκατάστασης και Επαγγελματικής Επανένταξης του ΕΠΙΨΥ.   Η θέση και η σημασία της, στο σύστημα υπηρεσιών ψυχικής υγείας στην κοινότητα.

Μαρία Βερονίκη Καρύδη, Επίκ. Καθηγήτρια Ψυχιατρικής του Πανεπιστημίου Αθηνών, επιστ. υπεύθυνη της Ειδικής Μονάδας Αποκατάστασης και Επαγγελματικής Επανένταξης του ΕΠΙΨΥ

Συντονιστής:. Ιωάννης Μαντωνάκης
Τρίτη  7 Ιουνίου 2011
Ο Δρόμος της επιστροφής: Αυτοοργάνωση – Αυτοδιαχείριση

Ο Δρόμος της επιστροφής:  Αυτοοργάνωση - Αυτοδιαχείριση

Μαρία Βερονίκη Καρύδη, Επίκ. Καθηγήτρια Ψυχιατρικής του Πανεπιστημίου Αθηνών, επιστ. υπεύθυνη της Ειδικής Μονάδας Αποκατάστασης και Επαγγελματικής Επανένταξης του ΕΠΙΨΥ

Τα δικαιώματα των ψυχικά ασθενών στην αναγκαστική νοσηλεία
Αθανάσιος Δουζένης, Επίκ. Καθηγητής Ψυχιατρικής - Ψυχιατροδικαστικής, Β΄Ψυχιατρική Κλινική Πανεπιστημίου Αθηνών, Π. Γ. Νοσοκομείο “Αττικόν”.

Συνοπτική παρουσίαση του έργου του Συνηγόρου του Πολίτη για τα δικαιώματα των ψυχικά ασθενών  

Αιμιλία Πανάγου, επιστ. σύμβουλος του Συνηγόρου του Πολίτη 

Από την οργάνωση ενός Σωματείου ενάντια στην προκατάληψη, στη δημιουργία Ομοσπονδίας Συλλόγων ατόμων με ψυχικές διαταραχές

Αθανασία Ζέρβα, εκπρόσωπος του Σωματείου Ενάντια στην Προκατάληψη για τις Ψυχικές Διαταραχές «Η Αναγέννηση»

Ο εθελοντισμός, κατοικία του πολιτισμού

Αθανάσιος Κατσιγιάννης, Σύλλογος  "Αλκυονίδες"
Συντονίστρια: Μ. Β. Καρύδη

Κατά τη διάρκεια του κύκλου στον εκθεσιακό χώρο του Ιδρύματος θα λειτουργεί έκθεση με έργα ζωγραφικής και καλλιτεχνικής φωτογραφίας των μελών της Ειδικής Μονάδας Αποκατάστασης και Επαγγελματικής Επανένταξης του ΕΠΙΨΥ

Ώρα έναρξης 19.30

Είσοδος Ελεύθερη

Χορηγείται βεβαίωση παρακολούθησης σε κάθε ενδιαφερόμενο

Εθνικό Ίδρυμα Ερευνών (ΕΙΕ),  Αμφιθέατρο «Λεωνίδας Ζέρβας»

Λεωφόρος  Βασιλέως Κωνσταντίνου 48, Αθήνα (στάση μετρό Ευαγγελισμός)

Για πληροφορίες: 210 7273501 +516, e-mail: gramma@eie.gr & mkont@eie.gr 
και στον δικτυακό τόπο http://www.eie.gr/epistimiskoinonia/openscience-gr-general.html
